成都遨樂詩二十一首 上元燈夕
作者：田況
朝代：宋

paragraphs: 予嘗觀四方，無不樂嬉遊。
惟茲全蜀區，民物繁它州。
春宵寶燈然，錦里香煙浮。
連城悉奔騖，千里窮邊陬。
衯裶合繡袂，轣轆馳香輈。
人聲震雷遠，火樹華星稠。
鼓吹匝地喧，月光斜漢流。
懽多無永漏，坐久凭高樓。
民心感上恩，釋唄歌神猷。
齊音祝東北，帝壽長嵩邱。